Балтиатәи атәылақәа арратә мобилизациа иацәцар зҭаху урыстәылатәи ахҵәацәа рыдкыларазы мап ркуеит. Ари аинформациа аланарҵәеит агентра Reuters.
«Урыстәылаҿ ахатә тәылауаҩратә уалҧшьа анагӡаразы мапкра – даҽа тәылак аҿы ахыҵакырҭа аиуразы шьаҭас изыҟалом», — иҳәеит Естониа адәныҟатәи аусқәа рминистр Урмас Реинсалу.
Уаанӡа, Латвиа адәныҟатәи аусқәа рминистр урыстәылатәи ахҵәацәа рыдкылараан ашәарҭадара азҵаарақәа дырзааҭгылеит. Литва адәныҟатәи аусқәа рминистр ишазгәеиҭаз ала, ахыҵакырҭа иаҳәо урыстәыла атәылауаа русқәа хаз-хазы ирыхәаҧштәуп.